Owah gingsiring basa (basa Inggris: "Sound change") iku prosès owahing basa sing mrebawani marang pocapan ("phonetic change") utawa struktur sistem swara ("phonological change"). Basa kang digunakaké ing sadina-sadina iki, lumrahé awujud tembung utawa unèn-unèn kang kadadéan saka wanda. Wanda iku kadhapuk saka swara. Swara basa kang bisa mbédakake teges diarani fonim utawa fonèm. 